
Turisztikai fejlesztések hatása Gyulán

Kutatásom középpontjában a történelmi fürdőváros megnevezéssel fémjelzett városban, Gyulán a 2011 tavaszáig megvalósult, Európai Uniós forrásoknak köszönhető turisztikai fejlesztések hatásai állnak. Az Európai Unió költségvetési ciklusainak (azaz 2004-től 2013-ig) keretében Gyulán az eddig turizmusfejlesztés vonatkozású megítélt támogatások összege 2,96 milliárd forint, amely összesen hat támogatott projektet foglal magába. Tekintettel arra, hogy a jelenlegi költségvetési ciklus még javában zajlik, ezért a jelen pályamunka nem tartalmazza az aktuális sikeres projekteket.
Néhány érv Gyula városa mellett: „őslakosként” Gyulán élek és dolgozok, ahol a turizmuson kívül más iparágakban is bekövetkezett a fejlődés. A diploma megszerzését követően releváns iparágban tevékenykedek: szállodaiparban. Ezek okán úgy érzem, hogy teszek a helyi turizmusért és annak fejlődésért is.
Az egyes fejlesztések hatásvizsgálataiban arra keresem a választ, hogy azok milyen módon járulnak hozzá Gyula, mint turisztikai desztináció versenyképességének, imázsának és sikerességének növeléséhez. Milyen indikátorokkal mérhető a város turizmusának fellendülése? Milyen irányú kulturális-társadalmi-gazdasági hatást gyakoroltak a múltbeli és fognak gyakorolni a jelenlegi turisztikai beruházások? Nemcsak a siker mérőszámai adnak választ a fenti kérdésekre, hanem éppen olyan fontos a turisztikai desztináció menedzsment kialakításának lehetősége Gyulán, amely hazánk turisztikai intézményrendszerében is fontos szerepet tölt be. E tekintetben Gyulán is működik TDM szervezet, aminek fejlesztésére az Új Széchenyi Terv Gyógyító Magyarország Programjában kapott a projektgazda jelentős mértékű támogatást. 



